Ha egy vevővel ténylegesen realizált üzlet jön létre, akkor kerül a tényleges ügyfelek közé. Itt rögzítésre kerül minden olyan adat az ügyféllel kapcsolatban, mely a szerződések, számlák, egyéb dokumentumok elkészítéséhez szükséges. Minden aláírt dokumentum csatolásra kerül az adott ügyfélhez és szerződéshez. A megkötött szerződések alapján itt lehetőség van az adott ügyfélhez kapcsolódó árképzés, engedmények, fizetési és szállítási kondíciók rögzítésére, cégadatok, kapcsolattartó személyek, beosztások, hierarchia nyilvántartására. Az adott ügyféllel kapcsolatos minden további esemény (szerződések, számlák, fizetések, kiküldött további ajánlatok, levelezések, marketing anyagok, stb.) látható az ügyfél élettörténetében.